EkBass/fiwiki-20250220-pages-articles huggingface dataset:
Spontaani fissio

Spontaani fissio on radioaktiivisen hajoamisen yksi muoto, joka on tyypillinen hyvin raskaille isotoopeille. Spontaani fissio on teoreettisesti mahdollinen uraanille ja toriumille tai yleensäkin ytimille, joiden atomimassa on vähintään 100 u. Käytännössä kuitenkin spontaani fissio on mahdollinen vain atomimassaltaan 230 u raskaammille isotoopeille, toriumista (232 u) alkaen. Luonnon radionuklideista spontaanisti fissioituvia ovat 238Th, 235U ja 238U. Uraanin spontaanin fission löysivät 1941 neuvostoliittolaiset ydinfyysikot Georgi Fljorov ja Konstantin Petržak. Uraanilla ja toriumilla pääasiallinen radioaktiivinen hajoamismuoto ei kuitenkaan ole spontaani fissio, vaan alfahajonta, ja se jätetäänkin yleensä huomioon ottamatta, paitsi silloin, kun määritetään kyseistä alkuaineita sisältävien näytteiden tarkat radioaktiiviset hajoamismoodit (haarautumissuhde). Matemaattisesti voidaan määritellä ehto spontaanille fissiolle, ja se on likimäärin: :\hbox{Z}^2/\hbox{A}\ge45. missä Z on ytimen järjestysluku ja A on atomimassa. == Fission ja spontaanin fission ero == Spontaani fissio on vastaavanlainen prosessi kuin fissio, mutta se ei ole itse itseään ylläpitävä, eikä luo neutronivuota, joka olisi tarpeellinen fission jatkumiselle. Herkimmin spontaani fissio tapahtuu transaktinoideihin kuuluville alkuaineille, kuten rutherfordiumille. == Lähteet == Luokka:Radioaktiivisuus
Klusteri

Klusteri (, suomeksi myös ryväs eli rypäs) yleisterminä tarkoittaa joukkoa samanlajisia kohteita, jotka kasvavat tai muulla tavoin pysyvät yhdessä. Toiminnallisten kohteiden muodostaman klusterin osien ajatellaan useimmiten jollain tavalla hyötyvän keskinäisestä yhteydestään toisiinsa ja klusteriin kokonaisuutena. Suomessa sanan "ryväs" sävy on ollut ainakin osittain kielteinen; se on tarkoittanut ”rykelmää, kasaa tai sekavaa joukkoa”. Musiikissa cluster on sävelkimppu ja fonetiikassa sillä tarkoitetaan peräkkäisiä toisiinsa liittyviä konsonantteja.Webster’s Encyclopedic Unabridged Dictionary (1983): cluster Nykysuomen sanakirja, osa 4 (1967): ryväs, Uusi sivistyssanakirja (1990): cluster == Erilaisia klustereita == *Klusteri data-analyysissä on ominaisuuksiltaan samankaltaisten havaintojen joukko. *Klusteri tietotekniikassa on useamman tietokoneen verkotettu malli. *Klusteri taloustieteessä on yritysten ja yhteisöjen muodostama keskittymä *Geneettinen klusteri tai geeniklusteri on joukko toisiinsa liittyviä geenejä, joiden avulla eliö muodostaa samoja tai samankaltaisia proteiineja. *Konsonanttiklusteri on fonetiikassa usean toisiinsa liittyneen konsonantin ryväs. *Myös sävelkimppua kutsutaan klusteriksi. *Klusteripommi on tykistöpommi, lentopommi tai ohjus joka jakautuu ennen iskuaan useaksi erilliseksi pommiksi. esimerkiksi LGM-30 Minuteman ydinohjus on klusteripommi. == Lähteet ==
Grid

Grid voi viitata useampaan asiaan: *Grid, skandinaavisessa mytologiassa jättiläisnainen ja Vidar-jumalan äiti *Race Driver: GRID, videopeli *Klusteri, joukko samanlajisia kohteita, jotka pysyvät yhdessä *grid-verkko, tieteelliseen laskentaan käytettävä tietokoneryhmä *The Grid, brittiläinen elektronista musiikkia esittävä yhtye.
FSK

FSK () eli taajuusavainnus on taajuusmodulointimenetelmä, jolla lähetetään digitaalista tietoa. Yksinkertaisimmillaan FSK tarkoittaa sitä, että digitaalisen tiedon nollat vastaavat yhdellä taajuudella lähetettävää pulssia ja ykköset vastaavat toisella taajuudella lähetettävää pulssia, jolloin kukin pulssi kuljettaa yhden bitin. Usein kuitenkin käytetään useampaa kuin kahta taajuutta: nelitasoisella FSK:lla voidaan lähettää kaksi bittiä symbolia kohti. ==Esimerkkejä== ===C4FM=== C4FM () on japanilaisen amatööriradiovalmistajan Yaesun digitaalinen FSK-lähetysmuoto. Essam Atalla et al. "A Practical Step Forward Toward Software-Defined Radio Transmitters". p. 1. Steve Ford. "ARRL's VHF Digital Handbook". 2008. p. 6-2. ===FSK441=== FSK441 on 441 baudin FSK, minkä on amatööriradiokäyttöön kehittänyt Joseph Hooton Taylor, Jr.. == Katso myös == * modulointi * GMSK ==Lähteet== Luokka:Modulointi
Tavukoodi

Tavukoodi on välivaiheen koodi, jolle ohjelmointikielen kääntäjä voi kääntää ohjelman lähdekoodin kohdejärjestelmän konekielen sijaan. Joidenkin ohjelmointikielien ohjelmat käännetää tavukoodiksi joko käännöksen välivaiheena (välikielenä) tai virtuaalikoneella suoritusta varten. Tavukoodi on konekieltä muistuttavaa, mutta abstraktimpaa ja koneriippumatonta. Tavukoodille voidaan myös tehdä helpommin turvallisuustarkastus ennen suorittamista. Tavukoodin kohde on yleensä abstrakti kone, joka ei ole minkään tietyn todellisen koneen kaltainen. Tavukoodissa yleensä operaatiokoodi on yhden tavun mittainen, mutta käskyn kokonaispituus voi vaihdella. Tavukoodiksi käännettyjä ohjelmia ajetaan tavukooditulkilla, jota kutsutaan usein virtuaalikoneeksi, koska se muistuttaa käyttäytymiseltään tietokonetta. Etuna on siirrettävyys, samaa tavukoodia voidaan ajaa monilla eri laitteistoilla. Sama etu on tulkattavilla komentosarjakielillä, mutta tavukoodi on yleensä vähemmän abstraktia, pienempää ja laitteistoläheisempää kuin komentosarjat. Tämä johtaa parempaan suoritusnopeuteen. Java-kieli käännetään tavukoodiksi, jota ajaa Java-virtuaalikone. .NET-alusta kääntää ohjelmat tavukoodiksi, jota Microsoft kutsuu välikieleksi (, CIL), jota suorittaa ajonaikainen ympäristö , CLR). Tavukoodi voidaan kääntää konekielelle suorituksen aikana ajonaikaisella kääntämisellä (, JIT). Käännöksen tulos on mahdollista tallentaa seuraavia käyttökertoja varten. Myös monet komentosarjakielet, mukaan lukien Perl, PHP ja Python käännetään aluksi tavukoodiksi, jota tavukooditulkki ajaa. Käännös tapahtuu täysin huomaamatta ohjelmaa käynnistettäessä. Käännetty tavukoodi voidaan myös tallentaa kiintolevylle uutta suorituskertaa varten. ==Historiaa== Tavukoodi tarkoitti alun perin esimerkiksi BASIC-tulkissa ohjelman tiivistettyä tallennusmuotoa, jossa käskysanat korvattiin yksinkertaisesti numerolla (esimerkiksi "PRINT" → #05). Koska käskysanoja yleensä oli alle 256, yksi tavu riitti korvaamaan käskysanan. Tästä tuli nimitys tavukoodi. Usein näissä tallennusmuodoissa myös numerot korvattiin sisäisellä esitysmuodolla ja merkkijonot tallennettiin vain kerran. Tämä tavukoodi ei muuttanut ohjelman rakennetta mitenkään ja alkuperäinen esitysmuoto (mahdollisesti numeroiden tarkkaa esitysmuotoa lukuun ottamatta) oli palautettavissa täydellisesti tavukoodista. Ensimmäinen yleisessä käytössä oleva virtuaaliselle pinotietokoneelle käännettävä välikieli oli USCD Pascal -järjestelmän p-koodi. Pitkään kaikki pinon käyttöön perustuvat välikieliratkaisut tunnettiin nimellä p-koodi vaikkei ne olleetkaan samanlaisia kuin alkuperäinen p-koodi. Aikojen kuluessa (mahdollisesti ensiksi Java-ohjelmointikielessä) p-koodin tyyppistä välikieltä on alettu kutsua yksinkertaisesti tavukoodiksi ja tämä on korvannut vanhentuneen aiemman tavukoodin määritelmän. == Lähteet == ==Aiheesta muualla== *The JavaTM Virtual Machine Specification *Java Virtual Machine Online Instruction Reference Manual *IBM:n developerWorksin artikkeli Java-tavukoodista Luokka:Ohjelmointi
Breakpoint

Breakpoint oli Saksassa vuosina 2003-2010 järjestetty demoparty. Yli 1000:n henkilön kävijämäärällään se oli maailman suurin puhtaasti demoskenelle omistettu tapahtuma. ==Historia== Breakpoint syntyi tarpeesta järjestää Keski- Euroopassa suuremman luokan demoskenetapahtuma pääsiäisenä järjestetyn Mekka & Symposiumin järjestäjien ajauduttua sisäisiin riitoihin ja siten lopetettua tapahtuman järjestäminen. Osittain järjestäjät olivat sen jälkeenkin entisiä, mutta suurin ero M&S;:ään oli tapahtumapaikka, joka siirtyi Pohjois-Saksasta eteläisempään Reinin varrella sijaitsevaan Bingenin pikkukaupunkiin. == Aiheesta muualla == *http://breakpoint.untergrund.net - Viralliset kotisivut *Pouet.netin Breakpoint-sivu Luokka:Demopartyt Luokka:Saksan tapahtumat
Juha Torvinen

Juha Ensio Torvinen (s. 24. maaliskuuta 1959 Rovaniemi) on Eppu Normaali -yhtyeen kitaristi. Hän oli perustamassa Eppu Normaali -yhtyettä vuonna 1976. Torvinen asui Rovaniemellä, josta hänen perheensä muutti Ylöjärvelle. Torvinen on toiminut myös tuomarina ilmakitaroinnin maailmanmestaruuskisoissa sekä Poko Rekordsin A & R -henkilönä (tuotantopäällikkönä) vuosina 1996–2007. 1980-luvulla hän soitti usein vasenkätiseksi käännettyä Stratocasteria ja Gibson SG:tä. Nykyisin hän käyttää useimmiten Fender Telecaster- ja Ruokangas- kitaroita. Hänet mainitaan Eppu Normaalin hittikappaleessa ”Kitara, taivas ja tähdet” ja kappaleen ”Jäähyväiset rock’n’rollille” kertosäkeessä. Torvinen toimii Akun tehdas -tapahtumayrityksen johtajana Ylöjärvellä. Hänen perheeseensä kuuluvat vaimo ja tytär. Torvinen harrastaa salibandyä ja pyöräilyä.Leena Hirvonen: Parhaassa vaiheessa. Aamulehti 18. heinäkuuta 2019, s. B1–B4. Torvinen esitti poliisipsykologi Seppo Vireniä alkuvuodesta 2023 Ruutu+-suoratoistopalvelussa julkaistussa tositapahtumiin perustuvassa suomalaisessa rikosdraamasarjassa Piiritys. == Sävellykset Eppu Normaalille == Suluissa levy, jolta kappaleen löytää. * Elviksen kuolema (single Poliisi pamputtaa taas / Elviksen kuolema, helmikuu, 1978 ja Hatullinen paskaa, 1984) * Kaljaa nuorille (Aknepop, 1978) * Oi maa (Aknepop, 1978) * Oppi tulee idästä (Aknepop, 1978) * John Fogerty (Maximum Jee & Jee, 1979 ja Hatullinen paskaa, 1984) * Science Fiction (Maximum Jee & Jee, 1979) * Hyi meitä (Rupisia riimejä, karmeita tarinoita, 1984) * Yöjuttu (Kahdeksas ihme, 1985) (Yhdessä Martti Syrjän kanssa) * Asustelaulu (single Voi kuinka me sinua kaivataan / Asustelaulu, marraskuu, 1985 ja Paskahatun paluu, 1991) * Paha taika (Valkoinen kupla, 1986) * Kalkkiviivoilla (Imperiumin vastaisku, 1988) (Yhdessä Martti Syrjän kanssa) * Hei Joe (Historian suurmiehiä, 1990) (Yhdessä Martti Syrjän kanssa) * Älä katso (Historian suurmiehiä, 1990) (Yhdessä Martti Syrjän kanssa) * Kivenä kengässä (single Kitara, taivas ja tähdet / Kivenä kengässä, kesäkuu, 1985 ja Paskahatun paluu, 1991) (Yhdessä Martti Syrjän kanssa) * Lahtinen näkee Jumalan (Studio Etana, 1993) (Yhdessä Martti Syrjän kanssa) * Lensin matalalla (single Lensin matalalla 1991) (Yhdessä Martti Syrjän kanssa) * Vahingossa vain (Sadan vuoden päästäkin, 2004) == Soolotuotanto == * ”John E. Horny”/”Sovitaan kuitenkin” (7" single, PIS 062, julkaistu lokakuussa 1980) Juha Torvisen soolosingle on saatavilla vinyylilevykokoelmalta Soolot sekä myöhemmin julkaistulla CD-kokoelmalla Hatullinen paskaa / Soolot. == Lähteet == == Aiheesta muualla == * Yhtyeen kotisivut * Fanisivut * Juha Torvinen – mahtava soitin luo fiiliksen, jonka yleisö huomaa Riffi 2015 Luokka:Eppu Normaalin jäsenet Luokka:Suomalaiset kitaristit Luokka:Suomalaiset rockmuusikot Luokka:Vuonna 1959 syntyneet Luokka:Elävät henkilöt
Krematorio

Krematorio on laitos, jossa suoritetaan tuhkauksia. Kotieläimiä tuhkataan eläinkrematorioissa. Krematorio on yleensä varustettu yhdellä tai useammalla uunilla ja tavallisesti siihen on myös yhdistetty tila, jossa voidaan pitää muistotilaisuus. Krematorion yhteydessä on tavallisesti myös ruumishuone ja jäähdytyskammio. Ennen tuhkausta uuni esilämmitetään noin 700–800 asteeseen, minkä jälkeen arkku vainajineen työnnetään uuniin erityisellä sisäänvientivaunulla, joka heti vedetään pois, minkä jälkeen uuni suljetaan. Kun arkku on polttokammiossa, se syttyy välittömästi. == Krematoriot Suomessa == Suomen lain mukaan krematoriota voi ylläpitää julkisyhteisö, uskonnollinen yhteisö tai muu rekisteröity yhteisö, jos se on saanut luvan aluehallintovirastolta. Krematoriota ei saa pitää taloudellisen voiton tavoittelemiseksi. Ylläpitäjän on pidettävä luetteloa krematoriossa tuhkatuista vainajista henkilötunnuksineen. Suomen krematoriot ovat evankelis-luterilaisten seurakuntien omistuksessa lukuun ottamatta Krematoriosäätiön ylläpitämää Hietaniemen krematoriota Helsingissä. == Lähteet == == Kirjallisuutta == * == Aiheesta muualla == * Krematoriosäätiö. * Teija Loponen: Ihmisestä syntyy viisi litraa tuhkaa . Vartti 19.8.2008. * * Helsingin uutiset: Ylipaino ja tahdistimet aiheuttavat ongelmia krematorioihin Luokka:Hautaus Luokka:Seulonnan keskeiset artikkelit
Hajaspektri

Hajaspektritekniikassa koodataan radiotaajuuteen lähetettävä viesti parametreillä, jotka vain vastaanottajalla on tiedossa. Ulkopuoliselle lähetetty viesti näyttää taustakohinalta. Tämä tekniikka on lähtöisin sotilaskäytöstä. Hajaspektritekniikka käyttää myös suurta taajuusaluetta, joka mahdollistaa erittäin nopean tiedonsiirron. Esimerkiksi UWB ja UMTS käyttävät tätä tekniikkaa hyväkseen. == Hajaspektritekniikoita == Suorasekvenssihajaspektri (DSSS) eli Direct-sequence spread spectrum käyttää reduntattista bittimallia, jossa yhtä bittiä kuvaavaa mallia kutsutaan siruksi (chip) tai sirpalekoodiksi (chipping code). Suuremmalla bittimallilla pystytään paremmin havaitsemaan ja korjaamaan lähetettyä dataa. Taajuushyppelyhajaspektri (FHSS) eli Frequency-hopping spread spectrum tekniikassa käytetään kapeaa radiotaajuutta tiedon siirrossa. Taajuus kuitenkin vaihtelee sovitun mallin mukaisesti, jonka vuoksi tämä tekniikka tarvitsee laajemman taajuusalueen käyttöönsä. == Katso myös == *Prosessointivahvistus == Lähteet == *http://users.tkk.fi/~mjsyrjal/wlan.html#luku3.1.3 Luokka:Radiotekniikka
Tetraedri

Tetraedri eli nelitahokas on monitahokas, jossa on neljä tahkoa. Tahkot ovat kolmioita. Tetraedri on myös kolmiulotteinen simpleksi. (Yksiulotteinen simpleksi on jana, ja kaksiulotteinen simpleksi on kolmio). Simpleksit ovat tärkeitä algebrallisessa topologiassa. ==Säännöllinen tetraedri== Tetraedri on säännöllinen, jos sen kaikki särmät ovat yhtä pitkiä. Tällöin tahkot ovat tasasivuisia kolmioita. Tetraedri on yksinkertaisin viidestä mahdollisesta säännöllisestä monitahokkaasta. Jos särmän pituus on d, niin tetraedrin tilavuus V ja tahkojen yhteispinta-ala A ovat V=\frac{\sqrt{2}}{12}d^3 ja A=\sqrt{3}d^2. Säännöllisen tetraedrin särmän pituus voidaan laskea tilavuudesta lähtien soveltamalla kaavaa : \sqrt[3]{\frac{12V}{\sqrt{2}}} = d . Jos säännöllisen tetraedrin tahkojen keskipisteet yhdistää, syntyy uusi säännöllinen tetraedri. Se on siis itsensä duaalikappale. Säännöllistä tetraedriä käytetään useissa roolipeleissä noppana. Silloin sitä voi kutsua myös nimellä d4, joka tarkoittaa, että siinä on neljä tahkoa. ==Katso myös== * Bangin lause == Lähteet == == Kirjallisuutta == * == Aiheesta muualla == * MathWorld. Tetrahedron Luokka:Monitahokkaat Luokka:Seulonnan keskeiset artikkelit
Oktaedri

Oktaedri eli 8-tahokas on geometrinen kappale, jonka pinnan muodostavat 8 monikulmiota eli tahkoa. ==Säännöllinen oktaedri== Usein oktaedrilla tarkoitetaan säännöllistä oktaedria, joka on säännöllinen monitahokas ja samalla neliöpohjainen bipyramidi. Sen tahkot ovat tasasivuisia kolmioita. Särmiä on 12 ja kärkiä 6. Jos särmän pituus on d, oktaedrin tilavuus on :V=\frac{\sqrt{2}}{3}d^3 ja tahkojen yhteispinta-ala on :A=2\sqrt{3}d^2. Jos säännöllisen oktaedrin tahkojen keskipisteet yhdistetään, syntyy oktaedrin sisälle kuutio, kuutio on siis oktaedrin duaalikappale. Säännöllistä oktaedria käytetään joissain roolipeleissä noppana. Silloin sitä voi kutsua myös nimellä d8, joka tarkoittaa, että siinä on kahdeksan tahkoa. == Lähteet == == Kirjallisuutta == * ==Aiheesta muualla== * MathWorld. Octahedron Luokka:Monitahokkaat
Dodekaedri

Dodekaedri eli 12-tahokas on geometrinen kappale, jonka muodostavat 12 monikulmiota eli tahkoa. Tavallisesti dodekaedrilla tarkoitetaan säännöllistä dodekaedria, joka on säännöllinen monitahokas. Sen tahkot ovat säännöllisiä viisikulmioita. Särmiä on 30 ja kärkiä 20. Jos särmän pituus on d, niin dodekaedrin tilavuus V ja tahkojen yhteispinta-ala A saadaan seuraavilla kaavoilla: V=\frac{15+7\sqrt{5}}{4}d^3 ja A=3\sqrt{25+10\sqrt{5}}d^2. Jos säännöllisen dodekaedrin tahkojen keskipisteet yhdistää, syntyy sen sisään säännöllinen ikosaedri, dodekaedrin duaalikappale. Säännöllistä dodekaedriä käytetään joissain roolipeleissä noppana. Silloin sitä voi kutsua myös nimellä d12, joka tarkoittaa, että siinä on kaksitoista tahkoa. == Katso myös == * Roomalainen dodekaedri * Rombidodekaedri == Lähteet == == Aiheesta muualla == * MathWorld. Dodecahedron * Jason Martineau. Dodecahedron Luokka:Monitahokkaat
Ikosaedri

Ikosaedri eli 20-tahokas on geometrinen kappale. Tavallisesti ikosaedrillä tarkoitetaan säännöllistä ikosaedriä, joka on säännöllinen monitahokas. Sen tahkot ovat tasasivuisia kolmioita. Särmiä on 30 ja kärkiä 12. Jos särmän pituus on d, niin ikosaedrin tilavuus V ja tahkojen yhteispinta-ala A ovat V=\frac{5(3+\sqrt{5})}{12}d^3 ja A=5\sqrt{3}d^2. Jos säännöllisen ikosaedrin tahkojen keskipisteet yhdistää, syntyy sen sisään säännöllinen dodekaedri, ikosaedrin duaalikappale. Säännöllinen ikosaedri on eräs Platonin kappaleista.Facta 2001 s. 403 Säännöllistä ikosaedriä käytetään useissa roolipeleissä noppana. Silloin sitä voi kutsua myös nimellä d20, joka tarkoittaa, että siinä on kaksikymmentä tahkoa. Tunnetuin roolipeli jossa on ikosaedrin muotoinen noppa lienee Dungeons & Dragons. == Karteesiset koordinaatit == Karteesiset koordinaatit (0, \pm 1, \pm \phi ), (\pm 1, \pm \phi, 0) ja (\pm \phi , 0, \pm 1) määrittävät origokeskisen ikosaedrin kärjet, missä vakio \phi = \frac{1+\sqrt{5}}{2} \approx 1{,}618 on kultainen leikkaus. Kärjistä voidaan muodostaa kolme kultaista suorakulmiota, jotka ovat keskenään suorassa kulmassa. == Lähteet == ==Kirjallisuutta== * == Aiheesta muualla == * MathWorld. Icosahedron Luokka:Monitahokkaat Luokka:Seulonnan keskeiset artikkelit
Australian lippu

Australian lippu on Australian tunnus vaakunan ja kansallislaulun ohella. Australian lippu pohjautuu brittiläiseen Blue Ensign -lippuun, johon on lisätty kuusi tähteä. Lipussa on sinisellä pohjalla tangonpuoleissa yläkulmassa olevan Ison-Britannian Union Jackin lisäksi iso seitsensakarainen tähti ("Commonwealth Star" - Kansainyhteisön tähti), jonka sakarat edustavat kuutta alkuperäistä osavaltiota ja yksi territorioita sekä tulevia osavaltioita. Lipun oikealla puoliskolla on Etelän risti -tähtikuvio, kuten myös Uuden-Seelannin lipussa. == Historiallisia lippuja == Australian liittovaltion lippu otettiin käyttöön vuonna 1903 hieman nykyisestä poikkeavassa muodossa. Ensimmäinen virallinen lippu puolestaan poikkesi tähtien muodon osalta vuonna 1901 kansallisen kilpailun voittaneesta versiosta. Liittovaltion lippua vanhempia ovat osavaltioiden liput, joista vanhimmat on otettu käyttöön 1870-luvulla. == Muita lippuja == Kuva:Civil_Ensign_of_Australia.svg|Kauppalippu (1909) Kuva:Naval_Ensign_of_Australia.svg|Merisotalippu (1967) Kuva:Ensign_of_the_Royal_Australian_Air_Force.svg|Ilmavoimien lippu (1982) Kuva:Australian Customs Flag 1988-2015.svg|Tullilippu (1988) Kuva:Royal Standard of Australia (1962–2022).svg|Kuningatar Elisabeth II:n lippu (1962–2022) Kuva:Flag of the Governor-General of Australia (1953–2024).svg|Kenraalikuvernöörin lippu (1936) === Australian osavaltioiden liput === Kuva:Flag_of_the_Australian_Capital_Territory.svg|Australian pääkaupunkiterritorio (1993) Kuva:Flag_of_South_Australia.svg|Etelä-Australia (1904) Kuva:Flag_of_Western_Australia_1870-1953.svg|Länsi-Australia (1870-1953) Kuva:Flag_of_Western_Australia.svg|Länsi-Australia (1953) Kuva:Flag_of_the_Northern_Territory.svg|Pohjoisterritorio (1978) Kuva:Flag_of_Queensland.svg|Queensland (1876) Kuva:Flag_of_Tasmania.svg|Tasmania (1876) Kuva:Flag_of_New_South_Wales.svg|Uusi Etelä-Wales (1876) Kuva:Flag_of_Victoria_(Australia).svg|Victoria (1877) === Muut hallintoalueet === Kuva:Flag_of_Christmas_Island.svg|Joulusaari (1987) Kuva:Flag_of_the_Cocos_(Keeling)_Islands.svg|Kookossaaret (2004) Kuva:Flag_of_Norfolk_Island.svg|Norfolkinsaari (1980) == Katso myös == * Australian aboriginaalien lippu * Luettelo valtioiden historiallisista lipuista == Lähteet == * * == Aiheesta muualla == * Australian Government, It's an Honour: Australian National Flag * Australian National Flag Association Lippu Luokka:Valtioiden liput
Neutroniemissio

Neutroniemissio on radioaktiivisen hajoamisen yksi muoto. Neutroniemissiossa atomin ytimestä emittoituu yksi tai useampia neutroneja. Esimerkiksi berylliumin isotooppi 13Be emittoi neutroneja. == Katso myös == * neutronisäteily * neutroniaktivointi Luokka:Radioaktiivisuus
Uusin aika

Uusin aika on varsinkin poliittisen historian tutkimuksessa käytetty periodisaatiokäsite, joka rajaa osan uudesta ajasta omaksi aikakaudekseen. Raja asetetaan usein 1700–1800-lukujen taitteeseen. Perinteisesti yhtenä rajapyykkinä on pidetty Ranskan vallankumousta 1789. Uusinta aikaa edelsi varhaismoderni kausi ja sen katsotaan loppuneen toiseen maailmansotaan, jota seuraa nykyaika. == 1800-luku == 1800-luvun merkittäviä tapahtumia maailmassa olivat esimerkiksi Yhdysvaltain laajeneminen länteen ja sisällissota 1861–1865, Australian ja Uuden-Seelannin eurooppalainen asutus, osmanien valtakunnan heikkeneminen, Afrikan jako eurooppalaisten siirtomaavaltojen kesken ja kolonialismin huipentuminen, Venäjän imperiumin laajeneminen, kansallisuusaatteen nousu Euroopassa ja sitä seurannut kansallisvaltioiden synty, Japanin avautuminen länsimaisille vaikutteille Meiji-restauraatiossa sekä useat sodat Euroopassa.Parker 2006, s. 104–125. Naiset saivat 1800- ja 1900-luvuilla äänioikeuden.Parker 2011, s. 337. Maailman taloudet sulautuivat vuosien 1870–1914 välillä yhdeksi riippuvuussuhteiden verkostoksi. Kehityksen aiheutti kolme suurta ilmiötä. Ensinnäkin liikenneyhteydet paranivat rautateiden määrän ja laivaliikenteen lisääntymisen myötä. Panaman ja Suezin kanavat avattiin. Toiseksi, viestintäliikenteen vauhti kiihtyi kun mannertenväliset lennätin- ja puhelinlinjat vedettiin valtamerten pohjaan. Kolmanneksi, maailmankaupan kokonaisarvo kasvoi vuosien 1860–1913 välillä 8 miljardista dollarista 39 miljardiin dollariin. Suurimmat kaupankävijät olivat asemiaan koko ajan menettänyt Iso-Britannia sekä Yhdysvallat ja Saksa.Parker 2006, s. 126–127. == 1900-luvun alkupuoli== Kiinasta tuli tasavalta vuonna 1912. Japani teollistui ja loi vahvat sotavoimat, joiden avulla se löi Venäjän sodassa 1904–1905 ja miehitti Korean vuonna 1910.Parker 2011, s. 299–301. Tutkimusmatkat huipentuivat napaseutujen tutkimusretkiin 1910-luvun taitteessa.Parker 2011, s. 305. Euroopan poliittiset jännitteet johtivat ensimmäiseen maailmansotaan vuosina 1914–1919. Sodan seurauksena suuret imperiumit Saksa, Itävalta-Unkari, Venäjä ja Osmanien valtakunta hajosivat.Parker 2011, s. 314. Venäjällä vallankumoukset ja sisällissota johtivat Neuvostoliiton perustamiseen.Parker 2011, s. 326–329. Yhdysvalloissa koettiin suuri lama 1930-luvulla.Parker 2006, s. 132–141. Italiassa nousi 1920-luvulla Benito Mussolinin perustama fasismi ja Saksassa 1930-luvulla Adolf Hitlerin kansallissosialismi. Espanjassa sisällissodan seurauksena valtaan nousi kenraali Francisco Franco. Saksan laajentumispyrkimykset johtivat toiseen maailmansotaan (1939–1945), joka laajeni myös Tyynellemerelle. Sodassa kuoli kaikkiaan yli 50 miljoonaa ihmistä.Parker 2011, s. 332–338. ==Lähteet== * * ===Viitteet=== Luokka:Uusi aika
Positroniemissio

Positroniemissio on radioaktiivisen hajoamisen yksi muoto. Positroniemissio on beetasäteilyä, tarkemmin beeta plus (β+) -säteilyä. β+-säteilyä muodostuu kun heikko vuorovaikutus muuttaa atomiytimessä protonin neutroniksi, minkä jälkeen ytimestä emittoituu (poistuu) β+-hiukkanen (positroni) ja neutriino. Positroneja emittoiviin isotooppeihin kuuluvat muun muassa hiili-11, typpi-13, happi-15 ja fluori-18. Esimerkiksi: : {}^{11}\hbox{C}\;\to\;^{11}\hbox{B}\;+\;e^+\;+\; u_e. Näitä isotooppeja käytetään positroniemissiotomografiassa (PET). ==Katso myös== *Beetasäteily Luokka:Radioaktiivisuus ja:ベータ崩壊
Sisäinen konversio

Sisäinen konversio on radioaktiivisen hajoamisen (beeta- ja alfahajoamisen) yksi muoto. Sisäinen konversio on gammasäteilyn ohella toinen tapa, jolla beeta- ja alfahajoamisen tytärytimen viritystilat purkautuvat. Sisäisessä konversiossa virittyneen tytärytimen viritysenergia siirtyy suoraan tytärytimen rataelektronille, joka irtautuu atomista. Elektronin poisto aiheuttaa elektroniaukon atomin sisäkuorella. Atomien pyrkiessä saavuttamaan energeettisesti edullisimman tilan, uloimmilta kuorilta (yleensä M tai L kuorilta) siirtyy elektroni alempaan tilaan ja emittoi yhden tai useamman karakteristisen röntgensäteilyn fotonin. Karakteristisen röntgensäteilyn energia voi myös siirtyä uloimman kuoren elektronille ja virityksen johdosta elektroni poistuu atomin kuoresta. Syntynyt elektroni on nimeltään Augerin elektroni. == Lähteet == Luokka:Radioaktiivisuus
Auger’n elektroni

Auger’n elektroni esiintyy esimerkiksi radioaktiivisen hajoamisen yhteydessä. Kun elektroni emittoituu atomin matalan energiatason elektronikuorelta, jättää se vapaan paikan, joka voi täyttyä korkeamman energiatason elektronilla. Elektronin siirtyessä alemmalle energiatasolle vapautuu energiaa. Toisinaan tämä vapautunut energia aiheuttaa karakteristisen röntgensäteilyn fotonin emittoitumisen atomista. Toisinaan energia siirtyy toiseen elektroniin, joka puolestaan poistuu atomista. Tätä poistunutta elektronia kutsutaan Auger’n elektroniksi ja poistumista Auger’n emissioprosessiksi. Auger’n elektronin liike-energia voidaan ilmaista muodossa :Esisin \- (ES1 \+ ES2 ), missä * Esisin lähinnä ydintä oleva elektronikuoren sidosenergia * ES1 ja ES2 ulommat elektronikuorten sidosenergiat Nämä energiatasot riippuvat atomin tyypistä sekä kemiallisesta ympäristöstä, jossa atomi on. == Käytännön sovellus == Auger’n elektronispektroskopia stimuloi Auger’n elektronien emissiota pommittamalla näytettä röntgensäteillä tai suurenergiaisilla elektroneilla. Näin aikaansaatua Auger’n elektronien intensiteettiä mitataan ko. elektronien energian funktiona. Tuloksena saadusta spektristä voidaan määrittää säteilevä atomityyppi ja joitakin tietoja atomien kemiallisesta ympäristöstä. ==Historia== Auger’n emissioprosessin keksi itävaltalainen fyysikko Lise Meitner 1920-luvulla. Myöhemmin ranskalainen fyysikko Pierre Victor Auger teki saman keksinnön. Auger raportoi keksinnöstä Radium-lehdessä vuonna 1925, joten hän sai kunnian antaa nimensä prosessille. ==Katso myös == *sisäinen konversio Luokka:Radioaktiivisuus == Lähteet == de:Augerelektronenspektroskopie#Auger-Effekt
Mihail Kalinin

Mihail Ivanovitš Kalinin (; 19. marraskuuta (J: 7. marraskuuta) 1875 – 3. kesäkuuta 1946) oli bolševikkivallankumouksellinen ja neuvostopoliitikko. Maaliskuusta 1919 vuoteen 1938 hän oli toimeenpanevan komitean puhemies, sekä 1919–1946 nimellinen valtionpäämies (tosin vuosina 1922-1938 Kalinin oli vuoden 1924 perustuslain mukaisesti yksi useista toimeenpanevan keskuskomitean puheenjohtajista, jonkinlainen jaettu valtionpäämiehen rooli). == Elämä == Kalinin syntyi maatyöläisen perheeseen Verhnjaja Troitsan kylässä (Верхняя Троица), Venäjän keisarikunnan Tverin kuvernementissa lähellä Tveriä. Hän muutti Pietariin 1889 ja meni metallityöläiseksi Putilovin tehtaaseen. Hän liittyi Venäjän sosiaalidemokraattiseen työväenpuolueeseen vuonna 1898 ja bolševikkeihin 1903. Kalinin oli mukana sekä vuoden 1905 että vuoden 1917 vallankumouksessa. Lokakuun vallankumouksen jälkeen hänestä tuli Pietarin kaupunginjohtaja. Maaliskuusta 1919 vuoteen 1938 hän oli yleisvenäläisen toimeenpanevan keskuskomitean puhemies ja Neuvostoliiton toimeenpanevan keskuskomitean presidiumin puheenjohtaja eli maan muodollinen valtionpäämies. Kalinin oli politbyroon ehdokasjäsen 1919–1925, jolloin hänestä tuli varsinainen jäsen. Politbyroossa hän oli vuoteen 1946, toimien myös korkeimman neuvoston puhemiehistön (presidium) puheenjohtajana 1919–1946 ja oli tässä asemassa neuvostovaltion seremoniaalinen presidentti 27 vuoden ajan. Hän oli myös puheenjohtajana komiteoissa, joissa vuosina 1923 ja 1936 laadittiin Neuvostoliiton perustuslakia. Leninin kuoleman jälkeen Kalinin liittoutui Stalinin kanssa puolustamaan NEP-politiikkaa Trotskia ja vasemmisto-opposition kannattajia vastaan. Stalinin muutettua kantaansa ja ryhtyessä ajamaan maatalouden kollektivisointia, Kalinin liittyi Nikolai Buharinin rinnalla vaatimaan maltillisuutta ja vastusti kulakkien kovaa käsittelyä. Stalinia hän ei tosin julkisesti arvostellut. Stalinin puhdistusten aikana monet kirjoittivat Kalininille vedoten tuomittujen puolesta, ja hänen puuttumisensa joskus auttoi, mikä antoi hänellä maineen lempeänä isoisä Kalininina. Stalin piti Kalininin vaimoa panttivankina Siperiassa. Kalinin jäi eläkkeelle 1946 ja kuoli pian syöpään Moskovassa. Königsbergin kaupunki nimettiin 1946 uudelleen Kaliningradiksi hänen kunniakseen. Myös Tverin nimi oli 1931–1990 Kalinin. == Teoksia == * Neuvostovaltion mahti. Karjalais-suomalaisen SNT:n valtion kustannusliike. Petroskoi, 1946 == Lähteet == * Encyclopedia.com: Kalinin, Mikhail Ivanovich (1875–1946), Bolshevik, president of the USSR in 1922 * * Encyclopedia.com: Kalinin, Mikhail Ivanovich === Viitteet === ==Aiheesta muualla== Luokka:Bolševikit Luokka:NKP:n keskuskomitean politbyroon jäsenet Luokka:Yleisvenäläisen toimeenpanevan keskuskomitean puheenjohtajat Luokka:Neuvostoliiton toimeenpanevan keskuskomitean puheenjohtajat Luokka:Neuvostoliiton korkeimman neuvoston puhemiehistön puheenjohtajat Luokka:Sosialistisen työn sankarit Luokka:Vuonna 1875 syntyneet Luokka:Vuonna 1946 kuolleet
Nestor Mahno

Nestor Ivanovytš Mahno (, ; 7. marraskuuta (J: 27. lokakuuta) 1889 Huljaipole – 25. heinäkuuta 1934 Pariisi) oli ukrainalainen anarkokommunisti, joka johti Venäjän sisällissodassa niin sanottua anarkistista mustaa armeijaa. == Elämä == Mahno oli 1889 Ukrainassa Guljai-Poljen kylässä syntynyt maatyöläisen poika. 18-vuotiaana hän liittyi anarkistiryhmään ja sekaantui terrorismiin. Vuonna 1910 Mahno pidätettiin ja tuomittiin kuolemaan, mutta tuomio muutettiin hänen nuoren ikänsä vuoksi vankeusrangaistukseksi. Mahno vapautettiin vuonna 1917, jolloin hän palasi Ukrainaan ja alkoi toimia vallankumousjohtajana. Hänet äänestettiin 1917 paikallisen talonpoikaisneuvoston johtoon. Keskusvaltojen miehitettyä Ukrainan 1918 Lenin valitsi Mahnon johtamaan vallankumousarmeijaa tällä alueella. Seuraavien vuosien aikana Mahno taisteli Itävalta-Unkaria, Saksaa ja valkoisia vastaan. Sisällissodan aikana Mahno oli tärkeässä roolissa Denikinin 1919 ja hänen seuraajansa Wrangelin pääasiassa Krimiltä johtaman Etelä-Venäjän armeijan lyömisessä vuonna 1920. Mahno loi Etelä-Ukrainaan yli seitsemän miljoonan ihmisen asuinalueen kattaneen anarkistisen talonpoikaisjärjestön eli niin sanotun Mahnonia, jossa sovellettiin anarkistisen kommunismin periaatteita. Mahnon päätös luoda anarkistinen yhteisö Ukrainaan aiheutti kuitenkin sen, että puna-armeija kääntyi häntä vastaan. Bolševikit kieltäytyivät tekemästä yhteistyötä Mahnon anarkistijoukkojen kanssa ja lähettivät kaksi Tšekan agenttia yrittämään hänen murhaamistaan kesäkuussa 1920. Samana vuonna puna-armeijan komissaari Lev Trotski aloitti terrorin ja määräsi tuhansia Mahnoa tukevia talonpoikia teloitettavaksi. Mahno pakeni puolisonsa Galina Kuzmenkon kanssa elokuussa 1921 ulkomaille, ensin Romaniaan ja sitten Puolaan, ennen kuin päätyi Ranskaan, jossa hän kuoli vuonna 1934. == Kulttuurissa == Suomalainen teatteriohjaaja Esa Kirkkopelto on kirjoittanut Mahnon tarinasta Ylioppilasteatterille draaman Mahnovitsina, jota on esitetty muun muassa kajaanilaisessa kulttuurihankkeessa Generaattorissa ohjaaja Eino Saaren johdolla.Eino Saaren Mahnovitsina on osa Kainuun kulttuurihanketta Turun sanomat 16.2.2004 Suomalainen taiteilija Rosa Liksom on maalannut vuonna 1996 taulun nimeltään Mahmo ja partisaanit saapuvat!!!, 1919 Ukraina. Taulun omistaa WSOY:n kirjallisuussäätiö. == Lähteet == == Aiheesta muualla == *Makhno Nestor Reference Archive Luokka:Ukrainalaiset anarkistit Luokka:Ukrainalaiset poliitikot Luokka:Venäjän sisällissota Luokka:Vuonna 1889 syntyneet Luokka:Vuonna 1934 kuolleet
Georgi Lvov

Georgi Jevgenjevitš Lvov (; 2. marraskuuta (J: 21. lokakuuta) 1861 Dresden, Saksi – 7. maaliskuuta 1925 Pariisi, Ranska) oli venäläinen valtiomies ja ruhtinas, joka toimi Venäjän pääministerinä keisarinvallan kukistumisen jälkeen toimineessa väliaikaisessa hallituksessa 15. maaliskuuta – 20. heinäkuuta 1917. ==Elämä ja ura== Lvov syntyi Rurik-sukuiseen perheeseen Dresdenissä, mutta hänen perheensä oli lähtöisin Jaroslavlista. Lvovin perhe muutti Popovkan sukutilalle Tulaan. Lvov valmistui lakimieheksi Moskovan yliopistosta. Hän liittyi vuonna 1905 Perustuslaillisdemokraattiseen puolueeseen ja pääsi vuotta myöhemmin ensimmäiseen valtakunnanduumaan. Hän oli myös mukana Venäjän–Japanin sodassa huoltoryhmissä. Maanomistajana hän kannatti perustuslaillista uudistusta ja nousi vuonna 1914 yleisvenäläisen maasäätyjen alueellisen järjestelmän, Zemstvojen liiton eli Zemgorin johtoon. Zemstvo-liike kasvoi nopeasti ja sillä oli 8 000 toimistoa vuonna 1916. Lvov joutui yhä enemmän tekemisiin kansallisen poliittisen areenan kanssa. Tammikuussa 1917 hän sanoi uskovansa Venäjän tulevan häviämään ensimmäisessä maailmansodassa keskusvalloille, jollei keisarinvaltaa kumota. Keisari Nikolai II:n vallastaluopumisen jälkeen ruhtinas Lvov nimitettiin maaliskuussa 1917 väliaikaishallituksen johtoon. Hän ei kuitenkaan ollut valmis lopettamaan sotaa, mikä johti hänen epäsuosioonsa ja levottomuuksien laajenemiseen. Lvov erosi jo heinäkuussa ja Aleksandr Kerenskistä tuli pääministeri. Bolševikkien kaapattua vallan Lvov pidätettiin, mutta hän pakeni Ranskaan, jossa hän vietti loppuelämänsä. Hänet on haudattu Sainte-Geneviève-des-Bois’n venäläinen hautausmaalle Sainte-Geneviève-des-Bois’han. == Lähteet == ==Aiheesta muualla== * Georgi Lvov Hronos-projekti Luokka:Venäläiset ruhtinaat Luokka:Perustuslaillisdemokraattisen puolueen poliitikot Luokka:Venäjän pääministerit Luokka:Venäjän keisarikunnan valtakunnanduuman jäsenet Luokka:Vuonna 1861 syntyneet Luokka:Vuonna 1925 kuolleet
Perun hallinnollinen aluejako

Perun valtion maa-alue on hallinnollisesti jaettu 18. marraskuuta 2002 päivätyllä lailla numero 27867 alueiksi (regiones), joita on 26. Alueet on jaettu maakunniksi, jotka puolestaan on jaettu piireiksi. Perussa on kaikkiaan 180 maakuntaa ja 1747 piiriä. Vuoteen 2002 asti Peru oli jaettu 24 departementtiin (departamentos), joista 23 oli vastaavia nykyisten alueiden kanssa; Callaon kaupungilla oli erikoisasema perustuslaillisena maakuntana (Provincia Constitucional), mutta se kuului Liman departementtiin yhdessä Liman kaupungin kanssa. Vuonna 2002 sen pohjalta perustettiin Lima Metropolitanan ja Callaon alueet. Aikaisemman Liman departementin muista osista muodostettiin uusi Lima Provincias -alue. ==Luettelo alueista== Alueen nimen perässä on suluissa sen pääkaupunki.The regions of Peru Citypopulation # Amazonas (Chachapoyas) # Ancash (Huaraz) # Apurímac (Abancay) # Arequipa (Arequipa) # Ayacucho (Ayacucho) # Cajamarca (Cajamarca) # Callao (Callao) # Cusco (Cusco) # Huancavelica (Huancavelica) # Huánuco (Huánuco) # Ica (Ica) # Junín (Huancayo) # La Libertad (Trujillo) # Lambayeque (Chiclayo) # Lima (Huacho) # Liman metropolialue (Lima) # Loreto (Iquitos) # Madre de Dios (Puerto Maldonado) # Moquegua (Moquegua) # Pasco (Cerro de Pasco) # Piura (Piura) # Puno (Puno) # San Martín (Moyobamba) # Tacna (Tacna) # Tumbes (Tumbes) # Ucayali (Pucallpa) == Lähteet == == Aiheesta muualla == * da:Peru#Regioner pl:Peru#Podział administracyjny
Deneb

Deneb (α Cygni, Arided, Aridif, HR 7924, HD 197345) on Joutsenen tähdistön kirkkain tähti, vaikka se on tähdistön muita kirkkaita tähtiä huomattavasti kauempana. Sen näennäinen kirkkaus on 1,25, joten se on taivaan 20. kirkkain tähti. Denebin arvioitu absoluuttinen magnitudi on −7,2, joka tekee siitä yhden valovoimaisimmasta tunnetuista ylijättiläistähdistä. Kolmen asteen päässä Denebistä on tunnettu Pohjois-Amerikka-sumu. On esitetty, että juuri Deneb saa sumun loistamaan. Tähden ja sumun keskinäinen välimatka on 70 valovuotta, mutta sumunkin koko on noin 45 valovuotta. Deneb näkyy Suomessa ympäri vuoden, eli se on sirkumpolaarinen, ja se on yksi Kesäkolmion kärkipisteistä yhdessä Altairin ja Vegan kanssa. == Tähden ominaisuuksia == Tähden etäisyys on kiistanalainen, sillä hyviä vertailukohtia ei enää näin kaukana ole ja parallaksimenetelmä antaa jo tällä etäisyydellä epätarkkoja arvoja. On kuitenkin arvioitu, että etäisyys olisi noin 1 600–3 200 valovuotta. Koska etäisyyttä ei tiedetä aivan tarkasti, on melkein mahdotonta esittää arvioita Denebin absoluuttisesta kirkkaudesta. Arviot vaihtelevat 60 000-kertaisesta (etäisyydeksi oletettu 1 600 vv) Auringon kirkkaudesta aina neljännesmiljoonaiseen (3 200 vv etäisyysarviona) Auringon kirkkauteen. Jos Deneb sijoitettaisiin aurinkokuntamme keskelle Auringon paikalle, olisi siitä Maahan tuleva valovuo voimakkaampi kuin useimmissa teollisuuden käyttämissä lasereissa. Se säteileekin enemmän valoa yhdessä päivässä kuin Aurinko ehtii säteilemään 140 vuodessa. Tähden halkaisijaksi on arvioitu noin 160–200 kertaa Auringon halkaisija. Tähden kulmaläpimitta on 2 millikaarisekuntia. Omassa aurinkokunnassamme tähden pinta ulottuisi Maahan asti. Spektriluokaltaan tähti on A2Ia pintalämpötilan ollessa 8 400 K. == Nimi == Tähden nimi tulee arabiankielisestä sanasta Al Dhanab, joka tarkoittaa ’häntää’. Melkein sama nimi on annettu viidelle muullekin tähdelle; näistä tunnetuimpina Deneb Kaitos Valaassa ja Denebola Leijonassa. == Lähteet == == Aiheesta muualla == Luokka:Alfa Cygni -muuttujat Luokka:A-spektriluokan tähdet Luokka:Ylijättiläistähdet Luokka:Kirkkaimmat tähdet Luokka:Seulonnan keskeiset artikkelit
Pariisin rauha

Pariisin rauha tarkoittaa seuraavia sopimuksia: * Pariisin rauha, Englannin Henrik III:n ja Ranskan Ludvig IX:n välillä vuonna 1259 * Pariisin rauha, Ranskan kuningas Juhana II:n ja Savoijin kreivi Amadeus VI:n välillä vuonna 1355. * Pariisin rauha, seitsenvuotisen sodan päätös vuonna 1763 * Pariisin rauha, Yhdysvaltain itsenäisyyssodan päätös vuonna 1783 * Pariisin rauha, Ranskan ja Ruotsin välisen sodan päätös vuonna 1810 * ensimmäinen Pariisin rauha, Ranskan ja Napoleonin kuudennen koalition välisen sodan päätös vuonna 1814 * toinen Pariisin rauha, Waterloon taistelun jälkeinen päätös Napoleonin sodille vuonna 1815 * Pariisin rauha, Krimin sodan päätös vuonna 1856 * Pariisin rauha, Yhdysvaltain–Espanjan sodan päätös vuonna 1898 * Pariisin esikaupunkirauhat, Pariisin rauhankonferenssiin liittyviä erillisiä sopimuksia vuosilta 1919–1920 * Pariisin rauha, toisen maailmansodan päättävä sopimus voittajavaltioiden ja pienempien häviäjämaiden (Bulgaria, Italia, Romania, Suomi ja Unkari) välillä vuonna 1947 * Pariisin rauha, Pohjois- ja Etelä- Vietnamin sekä Yhdysvaltain välinen vuonna 1972 solmittu sopimus, jonka oli tarkoitus päättää Vietnamin sota (Pohjois-Vietnam kuitenkin valtasi Etelä- Vietnamin tämän jälkeen vuonna 1975). ==Katso myös== * Pariisin sopimus, täsmennyssivu.
Wilhelmshaven

thumb|250px|Kaiser Wilhelm -silta Wilhelmshavenissa Wilhelmshaven on kaupunki Ala-Saksissa, Saksassa. Se sijaitsee Pohjanmerellä Jadelahden () länsirannikolla. Kaupungin asukasluku oli 75 995 vuoden 2015 lopussa. == Historia == Wilhelmshaven on melko nuori kaupunki, sillä Preussin kuningas Vilhelm I perusti sen 1869. Sen paikalla sijaitsi kuitenkin jo vuonna 1383 Sibetsburgin linna, joka kuului merirosvoille. Linnan tuhosivat 1433 Hansaliiton joukot. Neljä vuosisataa myöhemmin Preussin kuningaskunta suunnitteli oman Pohjanmeren laivaston ja sataman perustamista. Vuonna 1853 Preussi ja Oldenburgin suurherttuakunta solmivat sopimuksen, jonka nojalla 3,13 km² Oldenburgin maa-aluetta Jadebusenin rannalla luovutettiin Preussille. Preussin kuningas Vilhelm I, josta myöhemmin tuli samalla nimellä Saksan keisari, vihki sataman 1869 ja antoi sille oman nimensä. Wilhelmshavenista tuli yksi Saksan tärkeimmistä satamista. Oldenburgin herttuakuntakin hyötyi satamasta. Wilhelmshavenin vieressä oli Oldenburgin maalla Rüstringenin kaupunki. Ne yhdistyivät 1937. Toisen maailmansodan aikana Saksan laivasto miehitti kaupunkia, ja sitä pommitettiin liittoutuneiden ilmahyökkäyksissä. Kaksi kolmasosaa kaupungin rakennuksista tuhoutui. Sodan jälkeen satamaa ei käytetty enää vain sotilastarkoituksiin, vaan se tuli myös talouden ja turismin käyttöön. Wilhelmshaven on Saksan kolmanneksi suurin satama Hampurin ja Bremen/Bremerhavenin jälkeen. ==Lähteet== == Aiheesta muualla == Luokka:Ala-Saksin kunnat Luokka:Saksan kaupungit
Ahmad Qurai’

Ahmad Ali Muhammad Qurai’ (; 26. maaliskuuta 1937 – 22. helmikuuta 2023Former Palestinian PM and Oslo Accords negotiator Ahmed Qureia dies aged 85) oli palestiinalaishallinnon pääministeri vuosina 2003–2006. Hän seurasi tehtävässä Mahmud Abbasia. Hamasin voitettua parlamenttivaalit vuonna 2006 pääministeriksi nousi Isma’il Haniyya. == Elämäkerta == Ahmad Qurai’ syntyi vuonna 1937 Abu Disissa lähellä Jerusalemia varakkaaseen perheeseen. Hän liittyi PLO:n Fatah-siipeen 1968. Pankkiirina hän toimi PLO:n taloudellisen siiven johtajana, ja hänen aikanaan siitä siitä tuli yksi Libanonin suurimmista työnantajista. PLO:n liiketoiminta tuotti noin 40 miljoonaa dollaria vuodessa, ja se työllisti 6 500 työntekijää. Hän oli Jasser Arafatin mukana Tunisin-matkalla 1983. Elokuussa 1989 Ahmed Qurai’ valittiin Fatahin keskuskomiteaan. Hän oli 1993 mukana salaisissa Oslon rauhanneuvotteluissa, joissa hän vastasi kehityssuunnitelmasta maailmanpankille. Hän perusti palestiinalaisten kehitys- ja jälleenrakennusrahaston ja on toiminut sen johtajana. Qurai’ oli mukana ensimmäisessä palestiinalaishallinnon hallituksessa talousministerinä ja teollisuusministerinä. Tammikuussa 1996 hänet valittiin parlamenttiin ja sen puhemieheksi. Pääministeri Mahmud Abbasin erottua syyskuussa 2003 Arafat nimitti tehtävään Qurai’n. Hän vastasi suostuvansa vain, jos Yhdysvallat takaa Israelin pysymisen rauhansuunnitelmassa ja sotilasiskujen lopettamisen. Qurai’ nimitettiin hätäistunnossa 5. lokakuuta 2003, mutta jo 12. lokakuuta hän uhkasi erota turvallisuusjoukkojen hallinnasta syntyneen kiistan vuoksi. 17. heinäkuuta 2004 Qurai’ jätti eronpyynnön Gazan kasvavien levottomuuksien ja kaaoksen vuoksi, joihin kuului poliisipäällikön ja viiden ranskalaisen kaappaus. Arafat kieltäytyi hyväksymästä eroa ja myönsi Qurai’lle osan turvallisuusjoukkojen hallinnasta, jota hän oli vaatinut uudistuksien vuoksi. Qurai’n mukaan nämä joukot ovat korruptoituneita ja toimivat laittomasti. Qurai’a pidettiin Oslon sopimuksen aikaan pidättyvänä, mutta myöhemmin hän on paljastanut jyrkkiäkin kantoja. Qurai’ on vaatinut Länsi-Jerusalemin ja juutalaisten asuttamien alueiden ottamista mukaan neuvotteluihin. Hän on myös vaatinut pakolaisille paluumahdollisuutta kotiseuduilleen Israelin alueelle. Qurai oli Arafatin seuraajaksi spekuloituja palestiinalaisten johtohahmoja, mutta häneltä arveltiin puuttuvan henkilökohtaista karismaa. == Lähteet == Luokka:Palestiinalaishallinnon pääministerit Luokka:Vuonna 1937 syntyneet Luokka:Vuonna 2023 kuolleet
Amazon

Amazon voi tarkoittaa seuraavia asioita: * Amazon, joki Etelä-Amerikassa * Amazonin sademetsä, sademetsäalue Etelä-Amerikassa * Amazon.com, verkkokauppa ;Kulttuuri * Amazon (Amazonas), barbaarielokuva vuodelta 1986 * Amazon (Amazon Women on the Moon), Joe Danten ohjaama elokuva vuodelta 1987 * Amazon, Mika Kaurismäen ohjaama elokuva vuodelta 1990 ;Britannian Kuninkaallisen laivasto * HMS Amazon (1745), 26-tykkinen kuudennen luokan alus (fregatti) * HMS Amazon (1773), 32-tykkinen Amazon-luokan fregatti * HMS Amazon (1795), 36-tykkinen Amazon-luokan fregatti * HMS Amazon (1799), 38 -tykkinen Amazon-luokan fregatti * HMS Amazon (1821), 46-tykkinen fregatti * HMS Amazon (1865), Amazon-luokan puinen potkurikorvetti * HMS Amazon (1908), Tribal-luokan hävittäjä * HMS Amazon (D39), prototyyppi hävittäjä * HMS Amazon (F169), Tyypin 21 -fregatti ;Muut * Amazon, Volvon malli == Katso myös == * Amazonas, täsmennyssivu * Amatsonit, täsmennyssivu
Punta

Punta () on monissa maissa käytetyn rahayksikön nimi. Merkittävin on Englannin punta. Punnan merkki £ on muodostettu vastaavaa painoyksikköä tarkoittavan latinan sanan libra () alkukirjaimesta L. Samasta sanasta johtuvat myös rahayksiköiden nimet liira, joka on käytössä Turkissa ja ennen euron käyttöönottoa myös Italiassa, sekä livre, joka 1700-luvulle saakka oli käytössä Ranskassa. Ranskan kielessä sanaa livre käytetään myös Englannin punnasta. ==Valtiot joissa punta on käytössä == Valtio Valuutta ISO 4217 koodi Englannin punta GBP Egyptin punta EGP Libanonin punta LBP Etelä-Sudanin punta SSP Sudanin punta SDG Syyrian punta SYP ==Territioriot joissa punta on käytössä == Valtio Valuutta Sidottu Saint Helenan punta Englannin puntaan Falklandin punta Gibraltarin punta Guernseyn punta Jerseyn punta Mansaaren punta ==Katso myös== * Irlannin punta * Kyproksen punta * Maltan punta ==Lähteet== Luokka:Aasian rahayksiköt Luokka:Afrikan rahayksiköt Luokka:Euroopan rahayksiköt Luokka:Amerikan rahayksiköt
Golgata

Golgata (arameaksi Gulgalta 'pääkallo', Novum Testamentum Graece, 27. painos, s. 83. Deutsce Bibelgesellschaft, Stuttgart 1993. golgotha) oli pääkallonpaikaksi kutsuttu kukkula, jolla Jeesus Raamatun mukaan ristiinnaulittiin. Se sijaitsee Jerusalemin Daavidin kaupungin ulkopuolella Israelissa. Vuoren sijainnista ei ole kuitenkaan varmuutta. Suurin osa nykyajan tutkijoista uskoo Golgatan sijainneen Pyhän haudan kirkon paikalla. == Uudessa testamentissa == Golgata mainitaan kaikissa kanonisissa evankeliumeissa: * Matt. 27:33: Kun he tulivat paikkaan, jota kutsutaan Golgataksi (), Pääkallonpaikaksi () * Mark. 15:22 He veivät Jeesuksen paikkaan, jonka nimi on Golgata (), käännettynä Pääkallonpaikka (). * Luuk. 23:33: Kun tultiin paikkaan, jota kutsutaan Pääkalloksi (), he ristiinnaulitsivat Jeesuksen ja rikolliset, toisen hänen oikealle puolelleen, toisen vasemmalle. * Joh. 19:17: Kantaen itse ristiään hän kulki kaupungin ulkopuolelle paikkaan, jota kutsutaan Pääkallonpaikaksi (), heprean kielellä Golgata(). == Historia == Golgatan paikan löysi uudestaan perimätiedon mukaan keisari Konstantinus Suuren äiti Helena, joka suoritti Jerusalemissa kaivauksia vuonna 325. Tältä paikalta viidenkymmenen metrin päästä sijaitsi myös Jeesuksen hauta. Tälle paikalle Konstantinus rakennutti Pyhän haudan kirkon. Golgatan paikka Pyhän haudan kirkossa mainitaan useissa aikalaiskertomuksissa. Tuntematon Bordeaux'n pyhiinvaeltaja kuvaa vuodelta 333 Jerusalemin Pyhän Haudan kirkkoa: Jerusalemin arkkipiispa Kyrillos piti kirkkoon liittyville katekumeeneille kasteopetusta Pyhän haudan kirkossa vuonna 348, ja hän viittaa siihen, että Golgata sijaitsee vieressä: == Katso myös == * Jeesuksen ristiinnaulitseminen == Lähteet == == Aiheesta muualla == * Golgotha = Calvary, englanninkielinen Catholic Encyclopedia Luokka:Kristilliset käsitteet Luokka:Jerusalem Luokka:Raamatun paikat Luokka:Mäet ja kukkulat Luokka:Israelin maantiede
Vientiane

Vientiane () on Laosin pääkaupunki. Sen asukasluku vuonna 2015 oli 620 157. Kaupungin nimen translitterointi Vientiane on ranskalaista alkuperää. Toinen yleinen, alkukielistä ääntämystä paremmin vastaava translitteroitu muoto on Viangchan. Nimi tarkoittaa 'kuun kaupunkia'. Vientiane sijaitsee Mekongjoen mutkassa lähellä Thaimaan rajaa. Lähin maayhteys Thaimaan puolelle on 25 kilometrin päässä sijaitseva Nong Khai, jonne vie Mekongin ylittävä Ensimmäinen Thaimaan–Laosin ystävyyden silta. == Historia == Nykyisen kaupungin alueella oli aluksi khmer-kansan kylä ja sen keskuksena hindutemppeli. Lao- ja thai-kansat levittäytyivät alueelle 1000- ja 1100-luvuilla ja saivat siellä ylivallan. Burmalaiset ja kiinalaiset ryöstivät ja miehittivät aluetta toistuvasti. Kaupunki on perustettu 1200-luvulla, ja kuningas Setthathirath teki siitä Lan Xangin pääkaupungin vuonna 1560. Tällöin alue buddhalaistui. Laos jakautui vuonna 1707 kolmeksi eri kuningaskunnaksi. Thaimaan armeija ryösti Vientianen vuonna 1778 ja kuljetti sen smaragdibuddhan omalle puolelleen. Vuonna 1779 Thaimaa valtasi koko Laosin kenraali Phraya Chakrin johdolla ja teki siitä alusmaansa. Kun Vientianen alue yritti vuosina 1827–1828 kapinaa, sen väestö karkotettiin pois ja tilalle muutti thaikansaa. Kaupunki tuhoutui lähes kokonaan tämän kapinan aikana vuonna 1827. Laos päätyi Ranskan vallan alaiseksi vuonna 1893 ja Vientianesta tuli siirtomaan pääkaupunki.Vientiane Province History . Lonely Planet. Viitattu 28.11.2016. Ranskalaisajan vaikutteet näkyvät nykyisinkin kaupungin arkkitehtuurissa ja ruokakulttuurissa. == Liikenne == Vientianessa on Wattayn kansainvälinen lentoasema, josta on säännöllisiä lentoja Bangkokiin, Thaimaahan, Vietnamiin, Kambodžaan ja Kiinaan.AirGorilla == Nähtävyyksiä == * Pha That Luangin stupa vuodelta 1566. * Patuxai - itsenäisyyden ja ranskalaisia vallanpitäjiä vastaan käydyn vapaustaistelun muistomerkki 1960-luvulta * Wat Xieng Khouang -puisto ja sen buddhalaiset ja hindulaiset rakennelmat * Wat Sisaket - vanha buddhalaistemppeli == Lähteet == == Aiheesta muualla == *VisitMekong.com * Luokka:Seulonnan keskeiset artikkelit